Sandstorm verswelg Chinese dorp | Maroela Media
Lugfoto van die sandstorm in Linze in Gansu, China (25 April 2021) (Foto: STR/CNS/AFP/China Out)
'n Oorweldigende muur van sand het fabrieke en woonstelblokke bedek in die noordwestelike Gansu-provinsie in China te midde van seisoenale sandstorms in die land wat lugbesoedeling en verkeersongelukke veroorsaak.
Lugfoto's wys 'n apokaliptiese toneel waar 'n wolk geel stof Sondag Linze in Gansu bedek.
Staatsmedia CCTV het berig verskeie motorongelukke het in die provinsie plaasgevind weens swak sigbaarheid. Meteoroloë het inwoners gewaarsku om binnenshuis te bly en hul vensters dig gesluit te hou. Nog storms word Dinsdag in die noorde van China verwag.
China word elke lente deur enorme sandstorms geteister waar sand van die Gobiwoestyn waai tot by stede so ver weg as Shandong aan die ooskus.
'n Sandstorm in Maart in Beijing het rekord lugbesoedelingsvlakke getref. Dit was die ergste sandstorm in 'n dekade om die hoofstad te tref. Dit verhoog die hoop dat daar 'n natuurlike grens gebou sal word deur middel van intensiewe boomplantingsveldtogte in ontbosde dele wat as die "groot groen muur" bekend sal staan.
Beijing het verlede jaar gesê hy verwag swakker en minder sandstorms in die noorde van China as gevolg van sy herbossingspogings.
Hoop nie dit is Soos covid wat SA toe waai nie
So wys die natuur vir die homo sapiens op aarde wat gebeur agv die verwoesting van die planeet.
Ek het in Kroonstad groot geword, daar het ons vreeslik sandstorms gekry. Jy maak vensters toe, sit handdoeke voor deure, maar watwou, die sand kom in en lê dik op alles. Baie erg. Simpatie met daardie mense.